Agdezas
Agdezas (arab. اڭدز = Agdez, ber. ⴰⴳⴷⵣ = Agdz) – miestas pietryčių Maroke, Suso–Masos–Dra regione, 65 km į pietryčius nuo Uarzazato, 92 km į šiaurės vakarus nuo Zagoros, prie Dra upės. Pro miestą eina Zagoros–Uarzazato kelias. Šalia Agdezo stūkso Kisano kalnas. Žemės ūkio regiono prekybinis centras. Vystoma drėkinamoji oazinė žemdirbystė. Gretimame Tamnugalto kaime išlikusi senovinė kasba.